stanford-oval/wikipedia huggingface dataset:
ไฟกรีก

ภาพวาด – การใช้ไฟกรีกต่อสู้กับฝ่ายตรงข้าม
ไฟกรีก (อังกฤษ: Greek Fire) เป็นอาวุธที่ก่อให้เกิดเพลิงซึ่งถูกใช้งานโดยจักรวรรดิไบแซนไทน์ เริ่มต้นขึ้นเมื่อปี ค.ศ. 672 ถูกใช้เพื่อจุดไฟเผาใส่เรือข้าศึก ซึ่งประกอบไปด้วยสารประกอบซึ่งติดไฟได้ที่ถูกปล่อยออกมาโดยอาวุธพ่นไฟ นักประวัติศาสตร์บางคนเชื่อว่า สามารถจุดติดไฟได้เมื่อสัมผัสกับน้ำ และอาจเกิดขึ้นมาจากสารแนฟทาซึ่งเป็นสารไวไฟและปูนขาว(แคลเซียมออกไซด์) โดยทั่วไปแล้ว ชาวไบแซนไทน์จะใช้มันในการสู้รบทางเรือเพื่อก่อให้เกิดความได้เปรียบในการรบ เนื่องจากสามารถเผาไหม้อย่างต่อเนื่องได้ในขณะที่ลอยอยู่บนน้ำ ความได้เปรียบทางเทคโนโลยีที่ได้มอบให้นั้นมีส่วนรับผิดชอบต่อชัยชนะทางทหารที่สำคัญหลายประการของไบแซนไทน์ โดยเฉพาะอย่างยิ่งในความอยู่รอดของกรุงคอนสแตนติโนเปิลจากการปิดล้อมของอาหรับครั้งที่หนึ่งและสอง ซึ่งเป็นการรับประกันถึงความอยู่รอดของจักรวรรดิ
สิ่งที่น่าประทับใจในไฟกรีกที่ถูกนำมาในสงครามครูเสดยุโรปตะวันตกทำให้ชื่อนี้ได้นำมาใช้กับอาวุธที่ก่อให้เกิดเพลิงทุกประเภท รวมทั้งอาวุธที่ถูกใช้โดยชาวอาหรับ ชาวจีน และชาวมองโกล อย่างไรก็ตาม สารประกอบผสมเหล่านี้จะใช้สูตรที่แตกต่างจากไฟกรีกของไบแซนไทน์ ซึ่งเป็นความลับของรัฐที่ได้รับการป้องกันอย่างใกล้ชิด ไบแซนไทน์ยังคงใช้หัวฉีดแรงดันเพื่อพ่นใส่ของเหลวไปยังศัตรู ในลักษณะที่คล้ายกับเครื่องพ่นไฟสมัยใหม่
แม้ว่ามีการใช้คำว่า "ไฟกรีก" เป็นคำทั่วไปในภาษาอังกฤษและภาษาอื่น ๆ ส่วนใหญ่นับตั้งแต่สงครามครูเสด จุดกำเนิดของไบแซนไทน์แต่เดิมได้เรียกสิ่งเหล่านี้ในชื่อต่าง ๆ เช่น "sea fire"(ไฟทะเล) (Medieval Greek: πῦρ θαλάσσιον pŷr thalássion), "Roman fire"(ไฟโรมัน) (πῦρ ῥωμαϊκόν pŷr rhōmaïkón), "war fire"(ไฟสงคราม) (πολεμικὸν πῦρ polemikòn pŷr), "liquid fire"(ไฟของเหลว) (ὑγρὸν πῦρ hygròn pŷr), "sticky fire"(ไฟเหนียว) (πῦρ κολλητικόν pŷr kollētikón), หรือ "manufactured fire" (πῦρ σκευαστόν pŷr skeuastón)
สารประกอบของไฟกรีกยังคงเป็นเรื่องของการคาดเดาและการโต้เถียง โดยมีการนำเสนอในการใช้สารประกอบต่าง ๆ รวมทั้งยางไม้จากต้นสน สารแนฟทา แคลเซียมฟอสไฟด์ กำมะถัน หรือไนเตอร์ ในประวัติศาสตร์กรุงโรม ติตุส ลีวิอุสได้บรรยาถึงนักบวชหญิงที่บูชาเทพแบคัส(ไดอะไนซัส) ได้จุ่มไฟลงไปในน้ำซึ่งไม่มีวันดับเลย "เพราะเป็นกำมะถันผสมกับปูนขาว"
แหล่งข้อมูลอื่น

Oknation: สุดยอด "เทคโนโลยีในอดีต" ที่หายสาบสญูอย่างลึกลับ[ลิงก์เสีย]
National Geographic: Greek Fire เก็บถาวร 2012-10-21 ที่ เวย์แบ็กแมชชีน
โฟร์เอส

| โฟร์เอส |
| --- | --- |
ก่อตั้ง: 2536 (2536)
ปิดกิจการ: 2552 (2552)
แนวเพลง: ลูกทุ่ง, หมอลำ, แหล่
ประเทศต้นกำเนิด: ไทย
โฟร์เอส (อังกฤษ: Four'S Thailand) เป็นค่ายเพลงลูกทุ่งชื่อดังในอดีตของประเทศไทย ก่อตั้งขึ้นเมื่อราวปี พ.ศ. 2536 ชื่อค่ายนี้มาจากผู้ก่อตั้ง 4 คน คือ  คุณมานิตย์ สีเลี้ยง, คุณสุชัย วงศ์ดำเนินสะดวก, คุณสมเกียรติ และ คุณสุชิน ควรสงวน  โดยรับหน้าที่สร้างสรรค์ผลงานเพลงและจัดจำหน่ายเอง ในแนวลูกทุ่ง เพลงแหล่ รำวง มีศิลปินลูกทุ่งประดับสังกัดไว้หลายคน อาทิ ยุ้ย ญาติเยอะ เอกราช สุวรรณภูมิ ยอดรัก สลักใจ, ไวพจน์ เพชรสุพรรณ, ทศพล หิมพานต์ เป็นต้น  นอกจากนี้ยังได้สร้างความแตกต่างจากค่ายอื่นทางด้านการโปรโมท โดยใช้คุณสุชิน หนึ่งในผู้บริหารของค่ายปรากฏตัวในโฆษณาผลงานเพลงทุกชุดด้วยสโลแกนว่า "โฟร์เอสสร้างสรรค์เพลงดีมีคุณภาพอีกแล้วครับท่าน" จนเป็นที่คุ้นหูของคนทั่วไปและกลายเป็นสัญลักษณ์ของค่ายนี้เรื่อยมา
ปัจจุบัน "โฟร์เอส" ยังคงดำเนินธุรกิจต่อในชื่อ "โฟร์เอส ไทยแลนด์" และรำวงชาวบ้านคณะโฟร์เอสคอมโบ้ นำทีมโดย ยุ้ย ญาติเยอะ  ส่วนคุณสุชิน หรือ ชิน โฟร์เอส ได้ขอแยกตัวจากโฟร์เอสเดิมตั้งแต่ต้นปี พ.ศ. 2552 เนื่องจากผู้ร่วมหุ้นทุกๆ คนเอือมระอากับสภาวะเทปผีซีดีเถื่อนจึงรู้สึกท้อแท้จนขาดกำลังใจที่จะทำงานต่อ  โดยได้มอบลิขสิทธิ์ผลงานจากโฟร์เอสเดิมเกือบทั้งหมดให้บริษัท บีเคพี จัดจำหน่าย  และเปิดค่ายใหม่นามว่า "ชิน โฟร์เอส" ต่อมาเปลี่ยนเป็นบริษัท "อีกแล้วครับท่าน" จำกัด แต่ยังคงใช้กลยุทธ์การโฆษณาพร้อมสโลแกนติดตัวมาแต่ดั้งเดิมของคุณสุชิน
ปัจจุบันค่ายโฟร์เอสได้ปิดตัวลงไปแล้ว เหลือแต่ศิลปินในสังกัดเท่านั้น ที่จะทำให้ค่ายดำเนินการต่อ ส่วนลิขสิทธิ์เพลงของค่าย ได้ยกให้ บริษัท จีเอ็มเอ็ม แกรมมี่ เป็นผู้ถือสิขสิทธิ์ต่อไป
ศิลปินในสังกัด

ยุ้ย ญาติเยอะ
ทศพล หิมพานต์
เอกราช สุวรรณภูมิ
สีไพร ไทยแท้
อ๊อด โฟร์เอส
กาญจนา มาศิริ
โดม ดอนเจดีย์
หลิว วริสสรา
ยิปซี ศรีสาคร
หน่อย นวรัตน์
เสนา ฟ้าสว่าง
มอส มลฑล
เกวลี ศรีวิไล
โทนี่ ศรีสเร็น
ไมโคร โฟร์เอส
มนต์ มาลัยแมน
สุรชาติ สมบัติเจริญ
สิทธิพร สุนทรพจน์
เบียร์ โฟร์เอส
บัญญัติ สุวรรณแว่นทอง
น้องเนย โฟร์เอส
โอ๋ โฟร์เอส
ธนพล สัมมาพรต (แจ๊ค)
นงผณี มหาดไทย (จ๊ะ)
สายัณห์ โฟร์เอส
กอล์ฟ โฟร์เอส
ยุรนันท์ อกผาย (เอ็ม)
บวรลักษณ์ บวมศิริ (ปิ๊ก)
นมสด โฟร์เอส
มายด์มิ้นท์ โฟร์เอส
รุ่ง สุริยา
สาวน้อย โฟร์เอส
ธนวัฒน์ ชื่นจิตร (เอิร์ธ)
รุ่งตะวัน โฟร์เอส
เมษา โฟร์เอส
รังสิโรจน์ พันธุ์เพ็ง (เอก)
อดีตศิลปิน

ยอดรัก สลักใจ
เสรี รุ่งสว่าง
ร็อคข้าวปุ้น
เพ็ญนภา มุกดามาตร
เอกชัย ศรีวิชัย
นุจรี ศรีราชา
แอม นีออน (ศิรินันท์ จันทร์สิงห์)
ส้ม สุวนันท์
ตุ้ม สุพรรณษา ภู่เจริญ
เอก พรหมินทร์
บุญโทน คนหนุ่ม
สนุ๊ก สิงห์มาตร
สายัณห์ สัญญา
ศรเพชร ศรสุพรรณ
สุนารี ราชสีมา
อ้อ พัชรา
บรรพต พนมรุ้ง (มงคล ประสพชัย)
เอ๋ พจนา
โอ๋ พจนา
ลัดดาวัลย์ ประวัติวงศ์
วิภา จันทรกูล
ไวพจน์ เพชรสุพรรณ
คาซอย
ทศพร ธนพล
พาเมล่า เบาว์เด้นท์ (ลูกน้ำ)
สุขสันต์ วันสว่าง
พร นภาลัย
ยุง ยังชุม
หงษ์ฟ้า มาบุญครอง
สมหวัง ตั้งใจธรรม
ไมเคิ่น ตั๋ง
เอ็มม่า อาร์ต
เด่นชัย สายสุพรรณ
มาลัย ไชยมงคล
มนต์ คงคา
ทองจันทร์ พันธ์ดี
ตุ๊กตา ดารุณี
นกน้อย อุไรพร
บางกอก 40
ออด ไพศาล
จันสี มณีเพชร (สี บุญมาก)
จักรเพชร เจ็ดกะรัต
ดิเรก อมาตยกุล (ตู้)
ปราย วรัญญา
บัวขาว ดาวส่องแสง
พงษ์เพชร ขวัญภูธร
ดวงพร บัวชมพู
สีไพร สารีวงษ์
ก้อย ปิยพร
แอม นีออน
ดูเพิ่ม

พีจีเอ็ม
ไพป์

ไพป์ (อังกฤษ: pipe) หรือ ขีดตั้ง (อังกฤษ: vertical bar) เป็นชื่อของสัญลักษณ์ของตัวอักษร ASCII ที่ตำแหน่ง 124 ตัวอักษรนี้ใช้สัญลักษณ์เส้นในแนวตั้ง ( | ) หรือในบางครั้งใช้เส้นตั้งที่มีแยกตรงกลาง ( ¦ - broken bar) ในคีย์บอร์ดของคอมพิวเตอร์ไอบีเอ็ม จะใช้สัญลักษณ์ broken bar เป็นส่วนมาก แต่อย่างไรก็ตาม broken bar เป็นตัวอักษรที่อยู่ต่างออกไปที่ตำแหน่งของ U+00A6 (¦)
การใช้งาน > ทางคณิตศาสตร์

ในทางคณิตศาสตร์ ใช้เครื่องหมายสำหรับ
ค่าสัมบูรณ์  |x|
เซต เป็นตัวคั่นบอกเงื่อนไขของสมาชิก  \{x|x<2\}
ความน่าจะเป็น แสดงถึงความข้องเกี่ยวต่อเนื่อง  P(X|Y)
ตัวหาร หรือการหารลงตัว  3|12 (3 หาร 12 ได้ลงตัว)
การใช้งาน > ทางตรรกศาสตร์

ภาษาคอมพิวเตอร์หลายภาษาใช้ไพป์เป็นตัวดำเนินการ "หรือ" เพื่อตรวจสอบตรรกะ หรือใช้เป็นตัวดำเนินการแบบบิตสำหรับค่าตัวเลขเช่น
if (a < 1 || a > 9) { ... }
x = 3 | 5;
ในนิพจน์ปรกติ ใช้บ่งบอกข้อความทางเลือก เช่น "SMS|gmail" หมายความว่าสามารถเป็นข้อความ "SMS" หรือ "gmail" ก็ได้
ในบรรทัดคำสั่ง การใช้ระหว่างโปรแกรมหรือคำสั่ง หมายถึงการนำค่าส่งออกจากโปรแกรมหรือคำสั่งข้างซ้าย ไปเป็นค่าป้อนเข้าสำหรับอีกโปรแกรมหรือคำสั่งข้างขวา เช่น
a.exe | b.exe
ls | more
ในโปรแกรมมีเดียวิกิ ใช้เครื่องหมายสำหรับแบ่งค่าพารามิเตอร์ในแม่แบบ และแบ่งเซลล์ในตาราง


แม่แบบ:โครงภาษาไทย
โฟโตเพอริโอดิซึม

โฟโตเพอริโอดิซึม (อังกฤษ: Photoperiodism)หรือการตอบสนองต่อช่วงแสง เป็นปฏิกิริยาทางสรีรวิทยาของสิ่งมีชีวิตในการตอบสนองต่อความยาวของกลางวันหรือกลางคืน เกิดขึ้นทั้งในพืชและสัตว์
ในพืช

พืชมีดอกส่วนใหญ่จะมีโปรตีนรับแสง (photoreceptor protein) เช่นไฟโตโครม เพื่อตอบสนองต่อการเปลี่ยนแปลงฤดูกาลเกี่ยวกับความยาวของกลางคืน หรือช่วงที่มีแสงเพื่อสร้างสัญญาณสำหรับการออกดอก พืชที่ตอบสนองต่อช่วงแสงอย่างแน่นอนจะต้องการกลางคืนที่ยาวหรือสั้นก่อนออกดอก ในขณะที่พืชที่ตอบสนองต่อช่วงแสงไม่ชัดเจนจะออกดอกในช่วงที่มีแสงเหมาะสม โดยการออกดอกจะขึ้นกับระยะเวลาของกลางคืน พืชที่ตอบสนองต่อช่วงแสงจะแบ่งเป็นพืชวันยาวกับพืชวันสั้น ขึ้นกับกลไกที่ถูกควบคุมด้วยจำนวนชั่วโมงตอนกลางคืนไม่ใช่ความยาวของช่วงกลางวัน โดยแสงทำให้ไฟโตโครมอยู่ในรูปที่ทำงานได้ กลายเป็นนาฬิกาชีวภาพสำหรับวัดเวลากลางวันหรือกลางคืน นอกจากการออกดอก การตอบสนองต่อช่วงแสงยังขึ้นกับการเจริญของยอดหรือรากในแต่ละฤดู หรือการร่วงของใบ
ความยาวของช่วงกลางวันที่มีผลต่อการออกดอกของพืชเรียกว่าช่วงวันวิกฤติ (Critical day length) ส่วนใหญ่พืชที่ตอบสนองต่อช่วงวันมักเป็นพืชในเขตอบอุ่นแบ่งพืชตามการตอบสนองต่อช่วงวันออกเป็นสามกลุ่มคือ
พืชวันสั้น  คือพืชที่ออกดอกเมื่อช่วงกลางวันสั้นกว่าช่วงวันวิกฤติ เช่น เบญจมาศ ยาสูบ สตรอเบอรี่
พืชวันยาว  คือพืชที่ออกดอกเมื่อช่วงกลางวันยาวกว่าช่วงวันวิกฤติ เช่น ข้าวสาลี ผักโขม
พืชที่ไม่ตอบสนองต่อช่วงวัน  การออกดอกของพืชไม่ขึ้นกับช่วงวัน เช่น มะเขือเทศ แตงกวา ฝ้าย
ในสัตว์

ความยาวของช่วงเวลากลางวันเป็นสิ่งสำคัญมากสำหรับสัตว์หลายชนิด เนื่องจากการรับรู้ช่วงเวลานี้จะทำให้รู้ถึงฤดูกาล การเปลี่ยนแปลงทางชีวภาพและพฤติกรรมจำนวนมากนั้นขึ้นอยู่กับความรู้นี้ เมื่ออุณหภูมิเปลี่ยนไปพร้อมกับช่วงแสง การเปลี่ยนแปลงของสีขน เส้นขน การอพยพ การจำศีล พฤติกรรมทางเพศ และแม้แต่ขนาดอวัยวะก็เปลี่ยนตาม
ใน แมลง ความไวต่อช่วงแสงได้ถูกพิสูจน์แล้วว่าตัวรับแสง (photoreceptor) ที่อยู่ในสมอง ซึ่งจะส่งผลต่อแมลงที่อยู่ในช่วงต่าง ๆ ของชีวิตได้ โดยเป็นตัวชี้นำสภาพแวดล้อม (environmental cue) สำหรับกระบวนการทางสรีรวิทยา อย่างเช่น การเกิดและการสิ้นสุดการฟักตัว (diapause) และการปรับรูปร่างตามฤดูกาล (seasonal morphs)  ตัวอย่างเช่น ในแมลงช้างน้ำ (water strider) ชนิด Aquarius paludum
ความถี่ในการร้องเพลงของนกอย่างเช่น นกคีรีบูน ขึ้นอยู่กับช่วงแสง ในช่วงฤดูใบไม้ผลิที่ช่วงแสงเพิ่มขึ้น (มีแสงช่วงกลางวันมากขึ้น) อัณฑะของนกตัวผู้จะโตขึ้น เมื่ออัณฑะโตขึ้น ฮอร์โมนแอนโดรเจนจะถูกหลั่งมากขึ้น และความถี่ในการร้องเพลงก็มากขึ้นด้วย ในช่วงฤดูใบไม้ร่วงเมื่อช่วงแสงลดลง (มีแสงช่วงกลางวันน้อยลง) อัณฑะของตัวผู้จะเล็กลงและระดับแอนโดรเจนจะตกลงมาก ส่งผลให้ร้องเพลงน้อยลง ไม่เพียงแต่ความถี่ในการร้องเพลงเท่านั้นที่ขึ้นกับช่วงแสง แต่รายการเพลง (song repertoire) ก็ด้วยเช่นกัน ช่วงแสงนานในฤดูใบไม้ผลิทำให้เกิดรายการเพลงมากขึ้น ช่วงแสงสั้นในฤดูใบไม้ร่วงทำให้รายการเพลงน้อยลง การเปลี่ยนแปลงทางพฤติกรรมจากช่วงแสงในนกคีรีบูนเกิดจากการเปลี่ยนแปลงในสมองส่วนศูนย์รวมการร้องเพลง (song center) เมื่อช่วงแสงยาวขึ้น ส่วน high vocal center (HVC) และ robust nucleus of the archistriatum (RA) จะมีขนาดใหญ่ขึ้น และเมื่อช่วงแสงสั้นลง บริเวณในสมองเหล่านี้จะเล็กลง
ในสัตว์เลี้ยงลูกด้วยนม ช่วงวันจะถูกบันทึกโดย suprachiasmatic nucleus (SCN) โดยอาศัยเซลล์ปมประสาทไวแสงในจอประสาทตา (retinal light-sensitive ganglion cells) ซึ่งไม่ได้เกี่ยวข้องกับการมองเห็น ข้อมูลจะเคลื่อนที่ผ่านทาง retinohypothalamic tract (RHT) ในสัตว์ส่วนใหญ่ ฮอร์โมน เมลาโทนิน (melatonin) จะถูกผลิตโดย pineal gland เฉพาะในชั่วโมงที่มีความมืดเท่านั้น ซึ่งจะถูกกระตุ้นจากสัญญาณอินพุตผ่าน RHT และจังหวะชีวิต (circadian rhythm) ที่มีโดยกำเนิด สัญญาณฮอร์โมนนี้ เมื่อบวกกับสัญญาณเอาต์พุตจาก SCN จะทำให้ส่วนอื่นๆ ของร่างกายรับรู้เวลาของวัน และระยะเวลาที่เมลาโทนินถูกปล่อยก็คือวิธีที่ร่างกายจะรับรู้ช่วงเวลาในแต่ละปี
สัตว์เลี้ยงลูกด้วยนมบางชนิดเป็นสัตว์ตามฤดูกาลอย่างมาก มีทัศนคติที่มองว่าฤดูกาลในมนุษย์เป็นผลพลอยได้จากวิวัฒนาการเป็นส่วนใหญ่ อัตราการเกิดของมนุษย์ผันแปรตามฤดูกาล และเดือนที่มีการเกิดสูงสุดดูจะผันแปรไปตามละติจูด ฤดูกาลที่ส่งผลต่อการเกิดของมนุษย์ดูเหมือนจะลดลงมาตั้งแต่สมัยปฏิวัติอุตสาหกรรม
ดูเพิ่ม

D.E. Fosket, Plant Growth & Development, A Molecular Approach.  Academic Press, San Diego, 1994, p. 495.
B. Thomas and D. Vince-Prue, Photoperiodism in plants (2nd ed). Academic Press, 1997.
โฟตอนิกส์

โฟโตนิกส์ (อังกฤษ: photonics) คือวิทยาศาสตร์และเทคโนโลยีของการสร้างและควบคุมแสง (โฟตอน) โดยเฉพาะในช่วงสเปคตรัมที่มองเห็นและอินฟราเรด การประยุกต์ใช้โฟโตนิกส์นั้นมักเกี่ยวข้องกับแสงเลเซอร์ ความถี่ของแสงที่ใช้งานนั้นอยู่ในช่วงร้อยเทราเฮิรตซ์
งานวิจัยทางโฟโตนิกส์โดยสังเขป

วิทยาการของโฟโตนิกส์นั้นรวมถึง การกำเนิดแสง, การเดินทางของแสง, การขยายแสง, การตรวจวัดแสง, การ modulate คลื่นแสง, และการ switch แสง อุปกรณ์ทางโฟโตนิกส์ได้แก่ เลเซอร์, LED, ใยแก้วนำแสง (fiber optics) และโฟตอนิกส์คริสตัล (photonic crystal) โฟตอนิกส์นั้นถูกประยุกต์ใช้อย่างมากในการสื่อสารและการประมวลผลข้อมูล
ส่วนที่เป็นวิทยาศาสตร์ของโฟโตนิกส์นั้นมีความเกี่ยวข้องอย่างมากกับ quantum optics โดยเส้นแบ่งนั้นไม่ชัดเจนนัก ทั่วไปแล้วหากงานนั้นเป็นการศึกษาเพื่อทำความเข้าใจก็มักเรียกว่า quantum optics ในขณะที่งานเพื่อการประยุกต์ใช้มักเรียกว่าโฟโตนิกส์ (เช่นงานวิจัยเพื่อใช้โฟตอนแทนอิเล็กตรอนในงานอิเลคทรอนิกส์ ซึ่งเป็นที่มาของชื่อโฟตอนิกส์)
ประวัติของโฟโตนิกส์

การศึกษาโฟโตนิกส์นั้นเริ่มขึ้นในยุค 1960 หลังจากเลเซอร์ถูกสร้างขึ้นเป็นครั้งแรก และขยายตัวออกเป็นสาขาใหญ่หลังจากใยแก้วนำแสงเริ่มถูกนำมาใช้เป็นตัวกลางในการส่งข้อมูลในยุคปี 1970
การค้นพบที่สำคัญที่สุดชิ้นหนึ่งของโฟโตนิกส์จวบจนปัจจุบันคือโฟโตนิกส์คริสตัล ซึ่งนำไปสู่ photonic crystal fibre ซึ่งเป็นใยแก้วนำแสงชนิดใหม่ ออกแบบขึ้นด้วยหลักการของโฟโตนิกส์คริสตัลและมีความสูญเสียพลังงานในเส้นใยแก้วต่ำมาก photonic crystal fibre ที่ใช้งานได้จริงเป็นครั้งแรกนั้นเป็นผลงานของ Jonathan Knight, Tim Birks, และ Philip Russell ที่มหาวิทยาลัยเมืองบาธในปี 1996
อุปกรณ์โฟโตนิกส์

อุปกรณ์ที่ใช้เกี่ยวกับโฟโตนิกส์   ได้แก่ แผ่นกรองแสง กระจกเลนส์ ปริซึม เส้นใยนำแสง จอแสดงผลแบบผลึกเหลวที่กำลังเป็นที่นิยมอยู่ในขณะนี้ เกรตติ้ง(อุปกรณ์ที่ใช้ในการตรวจสอบสเปรคของแสง)สำหรับแบ่งแสงหรือแยกสีของแสงออกจากกัน  อุปกรณ์ควบคุมแสงด้วยเสียงและตัวรับภาพในกล้องดิจิทัล โคมไฟสะท้อนแสงเลเซอร์ หลอดไฟแสงสว่างชนิดต่างๆ
ประโยชน์ของโฟโตนิกส์

ลำแสงหลายลำแสงสามรถเคลื่อนที่ตัดกันเองได้ โดยที่ข้อมูลภายในลำแสงไม่หายไป การที่จะให้สายไฟฟ้าหลายเส้นหรือเส้นลายวงจรหลายเส้นมาตัดกันโดยข้อมูลหรือกระแสไฟฟ้าไม่เปลี่ยนแปลงนั้นวงจรอิเล็กทรอนิกส์ทำไม่ได้  ข้อเด่นอีกอย่างของโฟโตนิกส์ก็คือ พื้นที่หน้าตัดของลำแสงสามารถนำมาใช้ประโยชน์ได้ เช่น บริเวณกลางลำแสง และบริเวณขอบของลำแสง สามารถบรรจุรหัสหรือข้อมูลที่แตกต่างกันได้ ทำให้เกิดการประมวลผลและนำเข้าข้อมูลแบบขนานความเร็วสูง ซึ่งในทางอิเล็กทรอนิกส์ไม่สามารถส่งกระแสไฟฟ้าในปริมาณที่ต่างกันบนพื้นที่หน้าตัดของสายไฟฟ้าเส้นเดียวได้ ข้อสำคัญอีกอย่างก็คือ สามารถนำแสงมาใช้ตรวจจับอนุภาคหรือเซลล์ขนาดเล็ก รวมทั้งใช้ตรวจสอบและวิเคราะห์ตัวอย่างทางชีวภาพ และชิ้นงานทางวิศวกรรม โดยไม่ต้องไปสัมผัสโดยตรง ซึ่งจะช่วยลดความเสียหายที่อาจเกิดขึ้นกับชิ้นงานนั้นได้
การประยุกต์ใช้โฟโตนิกส์

เครื่องใช้ไฟฟ้า: เครื่องอ่านบาร์โค้ด, เครื่องพิมพ์, ซีดี-รอม, วีซีดี, เครื่องเล่นซีดี, รีโมตคอนโทรล
โทรคมนาคม: การสื่อสารผ่านใยแก้วนำแสง
การแพทย์: เลสิค, การผ่าตัดด้วยเลเซอร์, กล้องส่องผ่าตัด endoscopy, การลบรอยสัก
อุตสาหกรรม: การเชื่อม ตัด แกะลาย ด้วยเลเซอร์ การผลิตที่ต้องการความละเอียด และความแม่นยำสูง
เกษตรกรรม: การคัดแยกเมล็ดข้าวที่ปลอมปนคุณภาพ โดยใช้เทคนิคการคัดแยกวัตถุด้วยแสงที่มีความแม่นยำสูง
ด้านชีวภาพ:การสร้างกล้องส่องขนาดเล็กที่สามารถส่องเข้าไปตรวจสอบร่างกายโดยใช้เทคโนโลยีการจับภาพด้วยสัญญาณแสงขนาดเล็กที่ประกอบด้วยเมมส์ สแกนเนอร์ (MEMS Scanner) ทำให้สามารถใช้ส่องดูเนื้อเยื่อได้ลึกถึง 300 ไมครอน เพื่อใช้ในการตรวจหารอยโรคของมะเร็งที่เกิดอยู่ในพื้นผิวชั้นบน (Epithelial Cancers) ซึ่งเป็นชนิดที่พบมากถึง 85% ของผู้ป่วยโรคมะเร็งทั้งหมด
การก่อสร้าง: การวัดระดับและวัดระยะทาง ด้วยเลเซอร์
การทหาร: เซนเซอร์อินฟราเรด, ระบบการควบคุมและสั่งการ, การค้นหาและช่วยเหลือผู้ประสพภัย, การค้นหากับระเบิด
การบันเทิง: การแสดงเลเซอร์, เอฟเฟกต์ลำแสง, ศิลปะโฮโลกราฟี
โฟร์ท็อปส์ (ซูเปอร์จูเนียร์)

โฟร์ท็อปส์ (อังกฤษ: Four Tops) เป็นรวมจูเนี่ยร์ที่ได้รับความนิยมในตอนนั้น มาฟอร์มกลุ่มขึ้นมาเพื่อเป็นลีดเดอร์แทน Tackey & Tsubasa ที่ทำการเดบิ้วไปในปี 2002 แต่ในปี 2003 ยามาชิตะ โทโมฮิสะสมาชิกคนหนึ่งก็ได้ทำการเดบิ้วไป ทำให้สมาชิกขาดไป 1 คน Four Tops เลยเหมือนจะถูกยุบกลุ่มไป แต่สมาชิกแต่ละคนใน Four Tops ก็ยังคง Johnny's Jr. เหมือนเช่นเคย แต่เริ่มหันไปเล่นละครเวทีกับรุ่นพี่ และก็ทำงานอื่นๆ ในนามของตนเอง ซึ่งเหตุผลหนึ่งที่สมาชิกที่เหลือไม่ได้ทำหน้าที่ลีดเดอร์แล้วนั้น เพราะทั้ง 3 คนกำลังทุ่มเทให้กับการเรียนในระดับมหาลัยอย่างเต็มที่นั่นเอง
คาซาม่า ชุนสุเกะ

ประวัติ
ชื่อภาษาอังกฤษ : Kazama Shunzuke
ชื่อภาษาญี่ปุ่น : 風間俊介
ชื่อเล่น : คาซาม่า
วันเกิด : 17 มิถุนายน ค.ศ. 1983
ส่วนสูง : 165 เซนติเมตร
น้ำหนัก : 48 กิโลกรัม
กรุ๊ปเลือด : A
เข้าจูเนี่ยร์เมื่อ : 18 พฤษภาคม ค.ศ. 1997
ยูนิต : 「BBA」「BIG」「BAD」「Four Tops」
การศึกษา : Asia University
อิคุตะ โทมะ

ประวัติ
ชื่อภาษาอังกฤษ : Ikuta Toma
ชื่อภาษาญี่ปุ่น : 生田斗真
ชื่อเล่น : โทมะ
วันเกิด : 7 ตุลาคม ค.ศ. 1984
ส่วนสูง : 173 เซนติเมตร
น้ำหนัก : 55 กิโลกรัม
กรุ๊ปเลือด : A
เข้าจูเนี่ยร์เมื่อ : 14 กุมภาพันธ์ ค.ศ. 1996
ยูนิต : 「BBB」「MAIN」「BIG」「Four Tops」
การศึกษา : มัธยม Horikoshi Academy
สัตว์เลี้ยง : สุนัขพันธ์พุดเดิ้ลสีน้ำตาล ชื่อ Jam (คนญี่ปุ่นออกเสียง JAM-MU)
ยามาชิตะ โทโมฮิสะ

ประวัติ
ชื่อภาษาอังกฤษ : Yamashita Tomohisa
ชื่อภาษาญี่ปุ่น : 山下智久
ชื่อเล่น : ยามาพี, พีจัง, โทโมะ (เป็นชื่อที่แม่เรียก) , ยามาชิตะ
วันเกิด : 9 เมษายน ค.ศ. 1985 (10.01)
สถานที่เกิด : จังหวัดจิบะ ประเทศญี่ปุ่น
ส่วนสูง : 174 เซนติเมตร
น้ำหนัก : 58 กิโลกรัม
กรุ๊ปเลือด : A
เข้าจูเนียร์เมื่อ: 27 กันยายน ค.ศ. 1996
ยูนิต : 「BBA」「BIG」「Four Tops」「NEWS」「ชูจิโตะอากิระ 修二と彰」「Kitty GYM」
การศึกษา : มัธยม Horikoshi Academy, มหาวิทยาลัยเมจิ (คณะบริหาร)
สัตว์เลี้ยง : สุนัข 2 ตัว (พีจัง (ตั้งโดย ทัคกี้) และ ช็อคโก (ตั้งโดย คุณแม่))
ฮาเสะกาว่า จุน

ประวัติ
ชื่อภาษาอังกฤษ : Hasegawa Jun
ชื่อภาษาญี่ปุ่น : 長谷川純
ชื่อเล่น : ฮาเสะ, ฮาเสะจุน
วันเกิด : 20 ตุลาคม ค.ศ. 1985
ส่วนสูง : 174 เซนติเมตร
น้ำหนัก : 51 กิโลกรัม
กรุ๊ปเลือด : A
เข้าจูเนี่ยร์เมื่อ : 2 พฤษภาคม ค.ศ. 1998
ยูนิต : 「J2000」「BBA」「BAD」「BIG」「Four Tops」
การศึกษา : มัธยม Horikoshi Academy, Asia University
ไพรมัลสกรีม

| ไพรมัลสกรีม |
| --- | --- |

ข้อมูลพื้นฐาน
ที่เกิด: กลาสโกว์, สกอตแลนด์
แนวเพลง: ออลเทอร์นาทิฟร็อก อินดี้ร็อก อีเลคโทรร็อก เทคโน เอซิดเฮาส์ ดรัมแอนด์เบส ออลเทอร์นาทิฟแดนซ์
ช่วงปี: 1982-ปัจจุบัน

สมาชิก: Bobby Gillespie   Andrew Innes   Gary "Mani" Mounfield   Martin Duffy     Darrin Mooney   Barrie Cadogan
อดีตสมาชิก: Jim Beattie   Paul Harte   Jim Hunt   Denise Johnson   Duncan Mackay   Tom McGurk   Stuart May   Henry Olsen   Steve Sidelnyk   Gavin Skinner   Martin St. John   Phillip "Toby" Tomanov   Paul Mulraney   Robert "Throb" Young
ไพรมัลสกรีม (อังกฤษ: Primal Scream) เป็นวงออลเทอร์นาทิฟร็อกจากสกอตแลนด์ ก่อตั้งวงในปี ค.ศ. 1982 ในกลาสโกว์ โดย  Bobby Gillespie (ร้อง) และ Jim Beattie ส่วนสมาชิกปัจจุบันประกอบด้วย Gillespie, Andrew Innes (กีตาร์), Martin Duffy (คีย์บอร์ด), Gary "Mani" Mounfield (เบส), and Darrin Mooney (กลอง)
ผลงาน > สตูดิโออัลบัม

Sonic Flower Groove (1987)
Primal Scream (1989)
Screamadelica (1991)
Give Out But Don't Give Up (1994)
Vanishing Point (1997)
XTRMNTR (2000)
Evil Heat (2002)
Riot City Blues (2006)
Beautiful Future (2008)
ผลงาน > ซิงเกิล

"All Fall Down" (1985)
"Crystal Crescent" / "Velocity Girl" (1987)
"Imperial" (1987)
"Ivy Ivy Ivy" (1989)
"Loaded" (1990)
"Come Together" (1990)
"Higher Than the Sun" (1991)
"Don't Fight It, Feel It" (1992)
"Dixie-Narco EP" (1992)
"Rocks" / "Funky Jam" (1994)
"Jailbird" (1994)
"(I'm Gonna) Cry Myself Blind" (1994)
"The Big Man and the Scream Team Meet the Barmy Army Uptown(with Irvine Welsh and On-U Sound)" (1996)
"Kowalski" (1997)
"Star" (1997)
"Burning Wheel" (1997)
"If They Move, Kill 'Em" (1998)
"Swastika Eyes" (1999)
"Kill All Hippies" (2000)
"Accelerator" (2000)
"Miss Lucifer" (2002)
"Autobahn 66" (2002)
"Some Velvet Morning (with Kate Moss)" (2003)
"Country Girl" (2006)
"Dolls (Sweet Rock n Roll)" (2006)
"Sometimes I Feel So Lonely" (2006)
"Can't Go Back" (2008)
ไฟบ้าน

โคมไฟตั้งโต๊ะ ใช้ไฟฟ้าจากไฟบ้าน
ไฟบ้าน (อังกฤษ: main electric) คือแหล่งไฟฟ้าที่ใช้งานทั่วไปกับเครื่องใช้ไฟฟ้าในครัวเรือน ซึ่งกระแสจะจ่ายจากโรงไฟฟ้า ผ่านโครงข่ายสายส่งและสถานีไฟฟ้าย่อย ก่อนจะเข้าสู่บ้านพักอาศัย โดยผู้ใช้สามารถต่อเข้าสู่เครื่องใช้ ด้วยการเสียบปลั๊กของเครื่องใช้เข้ากับเต้ารับในบ้าน
ไฟบ้านในประเทศไทยจะจ่ายเป็นกระแสสลับที่ความถี่ 50 เฮิรตซ์ เป็นคลื่นโค้งsine wave โดยมีแรงดันประมาณ 220 ถึง 240VAC โวลต์RMS, และมีแรงดันโวลต์พีค 311Vp ถึง 339Vp เป็นแรงดันที่สุดยอดโค้งของคลื่น
ส่วนในต่างประเทศจะใช้ความถี่และแรงดันที่แตกต่างกันออกไป เช่น สหรัฐอเมริกาใช้กระแสสลับ 60 เฮิรตซ์ แรงดัน 110 โวลต์ เป็นต้น
สาเหตุที่บางประเทศใช้แรงดันไฟฟ้าไม่เกิน 150 โวลต์เนื่องจาก ลักษณะของโครงข่ายเดิมและโครงข่ายการจ่ายไฟให้ประเทศข้างเคียง รวมทั้งสภาพเศรษฐกิจในพื้นที่ที่ไม่สามารถใช้สายซึ่งมีขนาดของตัวนำใหญ่กว่า จึงปฏิเสธไม่ได้ว่า การใช้ไฟฟ้าแรงดันไม่เกิน 150 โวลต์ เป็นการสร้างความปลอดภัยเพียงอย่างเดียว
โฟร์โนล็อค

| --- | --- |
ชื่อโรมัน: 4nologue Co., Ltd. (4NOLOGUE)
ประเภท: บริษัทเอกชน
อุตสาหกรรม:   ค่ายเพลง  บริการจัดงาน  บริหารศิลปิน 
ก่อตั้ง: 11 พฤษภาคม พ.ศ. 2550
ผู้ก่อตั้ง: อนุวัติ วิเชียรณรัตน์
สำนักงานใหญ่: เลขที่ 555 ซอย ลาดพร้าว 107 (ดีสมโชค) ถนนลาดพร้าว แขวงคลองจั่น เขตบางกะปิ กรุงเทพมหานคร
บุคลากรหลัก: อนุวัติ วิเชียรณรัตน์ (ประธานกรรมการบริหาร)
ผลิตภัณฑ์: สื่อ, ดนตรี, อีเวนต์
พนักงาน: 100 (2020)
เว็บไซต์: 4nologue.com
บริษัท โฟร์โนล็อค จำกัด (อังกฤษ: 4nologue Co., Ltd.; เขียนเป็น 4NOLOGUE) เป็นบริษัทด้านสื่อของไทยที่ตั้งอยู่ในกรุงเทพมหานคร ก่อตั้งขึ้นในปี พ.ศ. 2550 โดย อนุวัติ วิเชียรณรัตน์ ซึ่งดำรงตำแหน่งประธานกรรมการบริหาร บริษัทเริ่มต้นดำเนินธุรกิจในอุตสาหกรรมบริการจัดงาน แต่ตั้งแต่ปี พ.ศ. 2561 ได้เพิ่มธุรกิจในอุตสาหกรรมบริหารศิลปิน ผลิตเพลง และผลิตรายการโทรทัศน์
ประวัติ

โฟร์โนล็อค ก่อตั้งเมื่อวันที่ 11 พฤษภาคม พ.ศ. 2550 โดย อนุวัติ วิเชียรณรัตน์ ซึ่งดำรงตำแหน่งประธานกรรมการบริหาร
ในช่วงแรก โฟร์โนล็อค ดำเนินธุรกิจในอุตสาหกรรมบริการจัดงาน และจัดคอนเสิร์ต ให้กับสศิลปินต่างชาติที่มาแสดงในประเทศไทย โดยเฉพาะวงดนตรี เคป็อป เช่น ทงบังชินกี บิกแบง และ ก็อตเซเวน โฟร์โนล็อคเผชิญภาวะขาดทุนในช่วง 6 ปีแรกของธุรกิจ แต่กลับมาทำกำไรได้ในปีที่ 7 หลังจากที่ประสบความสำเร็จมากยิ่งขึ้น
ในปี พ.ศ. 2561 โฟร์โนล็อค ได้เพิ่มธุรกิจในอุตสาหกรรมบริหารศิลปิน ผลิตเพลง และผลิตรายการโทรทัศน์ และเปิดตัวบอยแบนด์ วงแรกของบริษัทที่มีชื่อว่า ไนน์บายนาย ซึ่งเป็นส่วนหนึ่งของโปรเจกต์นำร่องที่ร่วมกับ นาดาวบางกอก ตามด้วยละครโทรทัศน์เรื่อง เลือดข้นคนจาง ที่ผลิตร่วมกับนาดาวบางกอก และเดอะ วัน เอ็นเดอร์ไพรส์ ซึ่งละครโทรทัศน์เรื่องดังกล่าว มีสมาชิกของไนน์บายนายเป็นนักแสดงหลัก หลังจากโปรเจกต์ไนน์บายนายสิ้นสุดลงในปี พ.ศ. 2562 โฟร์โนล็อคได้เปิดตัวบอยแบนด์วงใหม่ที่มีชื่อว่า ทรินิตี ซึ่งมีสมาชิกแรกเริ่มประกอบไปด้วยอดีตสมาชิกของไนน์บายนายจำนวน 4 คน
อนุวัติ วิเชียรณรัตน์ ประธานกรรมการบริหารของโฟร์โนล็อค ระบุว่า มีแผนที่จะพัฒนาศิลปินไอดอลไทยทั้งชายและหญิง โดยมีกลุ่มเป้าหมายเป็นตลาดต่างประเทศ
กระทั่งวันพฤหัสบดีที่ 29 กุมภาพันธ์ 2567 ทางค่ายโฟร์โนล็อคได้ตัดสินใจร่อนจดหมายประกาศการยกเลิกสัญญาศิลปินในสังกัดทั้งค่ายรวมถึงวงทรินิตี ที่เหลือสมาชิกเพียง 2 คนคือ ปอร์เช่ ศิวกร อดุลสุทธิกุล และแจ็คกี้ จักริน กังวานเกียรติชัย ได้หมดสัญญากับทางค่ายหลังจากที่ เติร์ด ลภัส งามเชวง อีก 1 สมาชิกได้หมดสัญญาและไม่ต่อสัญญากับทางค่ายก่อนหน้าเมื่อเดือนธันวาคม 2566 เพื่อไปเปิดค่ายของตัวเอง
ศิลปิน > ไนน์บายนาย

บทความหลัก: ไนน์บายนาย
ไนน์บายนาย เป็นโปรเจกต์พิเศษร่วมกับนาดาวบางกอก ซึ่งเปิดตัวในเดือนพฤศจิกายน พ.ศ. 2561 โดยมีระยะเวลาของโปรเจกต์ 1 ปี สมาชิกของวงครบทุกคนเป็นนักแสดงหลักในละครโทรทัศน์ไทยเรื่อง เลือดข้นคนจาง และสมาชิกของวง 7 ใน 9 คน (ยกเว้นธนภพ ลีรัตนขจร และวชิรวิชญ์ อรัญธนวงศ์) เป็นนักแสดงหลักใน Great Men Academy สุภาพบุรุษสุดที่เลิฟ
ศิลปิน > ทรินิตี

บทความหลัก: ทรินิตี (บอยแบนด์)
ทรินิตี เป็นวงบอยแบนด์ ไทยป็อป ในสังกัด โฟร์โนล็อค ซึ่งก่อตั้งวงขึ้นในปี พ.ศ. 2562 หลังจากโปรเจ็กต์พิเศษ ไนน์บายนาย สิ้นสุดลง โดยสมาชิกแรกเริ่มทั้งหมดของวงเป็นอดีตสมาชิกของไนน์บายนาย ซึ่งสมาชิกในวงประกอบด้วย ศิวกร อดุลสุทธิกุล, ลภัส งามเชวง และจักริน กังวานเกียรติชัย และมีอดีตสมาชิกคือ ธีรดนย์ ศุภพันธุ์ภิญโญ ซึ่งออกจากวงในเดือนสิงหาคม พ.ศ. 2564
ผลงาน > ละครโทรทัศน์

| ปี พ> ศ. | ชื่อเรื่อง | ออกอากาศ | หมายเหตุ | อ้างอิง |
| --- | --- | --- | --- | --- |
| 2561 | เลือดข้นคนจาง | ช่องวัน และ ไลน์ทีวี | ผลิตร่วมกับ นาดาวบางกอก และ เดอะ วัน เอ็นเตอร์ไพรส์ |  |
ไพโรโซม

| ไพโรโซม |
| --- | --- |

ตัวอ่อนของไพโรโซมพบนอกชายฝั่งเกาะอาตัวโร, ติมอร์ตะวันออก (ความยาวประมาณ 1 เมตร)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Urochordata
ชั้น:: Thaliacea
อันดับ:: Pyrosomida
วงศ์:: Pyrosomatidae Lahille, 1888
สกุล:: Pyrosoma Péron, 1804

ชนิด
 ดูในเนื้อหา
ไพโรโซม (อังกฤษ: Pyrosomes) เป็นสิ่งมีชีวิตชนิดหนึ่ง เป็นสัตว์น้ำที่อยู่ในไฟลัมสัตว์มีแกนสันหลัง และไฟลัมย่อยยูโรคอร์ดาตา จัดอยู่ในสกุล Pyrosoma นอกจากนี้แล้วยังมีชื่อสามัญเรียกว่า "แตงกวาดองทะเล" (Sea pickles)
ไพโรโซม เป็นสัตว์ที่มีลำตัวโปร่งใส ลำตัวยาวเหมือนกรวยขนาดยาว สามารถเรืองแสงเป็นสีฟ้าหรือเขียวได้ เป็นสัตว์ที่หายาก แต่เป็นสัตว์ที่ไม่มีกะโหลกหรือขากรรไกรหรือกล้ามเนื้อ จึงไม่สามารถเคลื่อนไหวได้ด้วยตนเอง แต่จะล่องลอยไปตามกระแสน้ำ ไพโรโซมเกิดขึ้นจากการรวมตัวกันของสัตว์ขนาดเล็กลักษณะเหมือนแมงกะพรุนคือ "ซูอิก" (Zooid) จำนวนนับพันตัวรวมตัวกันอยู่ โดยเฉลี่ยแล้วจะมีความยาวประมาณ 30 เซนติเมตร หรือ 60 เซนติเมตร หรือแม้แต่มีความยาวแค่ไม่กี่เซนติเมตร แต่ก็มีการพบตัวที่มีความยาวถึง 30 หรือ 35 เมตร ขนาดเทียบเท่ากับวาฬขนาดใหญ่เลยทีเดียว
ไพโรโซม กินสาหร่ายขนาดเล็กที่ไม่สามารถมองได้ด้วยตาเปล่าเป็นอาหาร รวมถึงแพลงก์ตอน เป็นสัตว์ที่ไม่มีอันตรายต่อมนุษย์ แต่ทว่าสร้างความรำคาญให้แก่อุตสาหกรรมประมง โดยเฉพาะการประมงในสหรัฐอเมริกา เนื่องจากสามารถเกาะคลุมอุปกรณ์ประมงได้ ทำให้ไม่สามารถจับปลาได้ หากมีเป็นจำนวนมาก อาจต้องทำให้เรือประมงบางลำต้องย้ายที่ประมงหนี โดยบริเวณชายฝั่งของแคลิฟอร์เนียไม่เคยมีรายงานการพบไพโรโซมมาก่อนเลย จนกระทั่งในปี ค.ศ. 2012 มีรายการการพบครั้งแรกในแม่น้ำที่รัฐแคลิฟอร์เนีย จนปัจจุบันมีพบตลอดความยาวตั้งแต่แคลิฟอร์เนียไปจนถึงอลาสกา โดยเฉพาะฝั่งตะวันออกเฉียงใต้ของอลาสกา ที่นั่น เรือประมงต้องหยุดทำการประมงเนื่องจากการแพร่ระบาดของไพโรโซม ทั้งนี้เชื่อว่าเป็นผลมาจากภาวะโลกร้อน
การจำแนก

คำว่า Pysoroma หรือ Pyrosome มาจากภาษากรีกคำว่า  pyro หมายถึง "ไฟ" และ soma หมายถึง "ร่างกาย"
Pyrosoma aherniosum Seeliger, 1895
Pyrosoma atlanticum Péron, 1804
Pyrosoma godeauxi van Soest, 1981
Pyrosoma ovatum Neumann, 1909